Prilika za Dinamo: U Zagreb ne ide Aguero koji se ozlijedio...

Sergio Aguero bit će izvan terena najmanje mjesec dana zbog problema s preponama. Ozlijedio se protiv Chelseaja u prvenstvu, a to znači da će u Zagrebu u vrhu napada protiv Dinama startati Gabriel Jesus

<p><strong>Nenad Bjelica</strong> i momčad <strong>Dinama </strong>može zadovoljno trljati ruke. Pred njima je u utorak okršaj Lige prvaka protiv Atalante, a u zadnjem kolu u Zagrebu će Dinamo dočekati City koji je ostao bez <strong>Sergija Aguera</strong> na barem mjesec dana.</p><p>Momčad<strong> Pepa Guardiole</strong> u utorak bi protiv Šahtara trebala osigurati prvo mjesto u skupini pa će na Maksimir vjerojatno bez glavnih aduta. Izvan stroja već su Sane, Mendy, Stones, Otamendi, Laporte, Zinčenko i Ederson, a City je na službenim stranicama potvrdio da je otpao Aguero.</p><p>Sjajni argentinski napadač je zbog problema s preponama tijekom drugog poluvremena susreta protiv Chelseaja morao napustiti igru. To znači da će protiv Dinama u vrhu napada vjerojatno biti Brazilac <strong>Gabriel Jesus</strong>.</p><p>- Nisam sretan što se Aguero ozlijedio. Naravno, spreman sam igrati. Kad sam došao u City, znao sam da će biti teško jer imaju Aguera. Imam šansu igrati u velikom klubu s velikim igračima i Pepom. Zato sam i došao ovdje - priznao je Jesus.</p><p>City će protiv Dinama sigurno odmarati igrače jer ih prije Zagreba čeka gostovanje na Old Traffordu 7. prosinca, a nakon Dinama susret s Arsenalom u Londonu te utakmica s drugoplasiranim Leicesterom 21. prosinca.</p>